Dirt 5

Dirt 5 (stilizuojama kaip DIRT 5) – 2020 m. lenktynių simuliacijos žanro kompiuterinis žaidimas, sukurtas ir išleistas kompanijos „Codemasters“. Skirtas Microsoft Windows, Xbox One ir PlayStation 4 platformoms, o vėliau prieinamas ir ant Xbox Series X/S, PlayStation 5, Google Stadia bei Amazon Luna. Tai buvo paskutinis „Codemasters“ išleistas žaidimas iki kol jų 2021 m. nenusipirko „Electronic Arts“.„Electronic Arts and Codemasters Establish a New Global Powerhouse for Racing Videogames & Entertainment“ – Electronic Arts.

 Žaidimo eiga 
Priešingai nei ankstesnėse dalyse, „Dirt 5“ veiksmas daugiausiai vyksta bekelės off-road tipo trasose. Žaidėjas gali lenktyniauti įvairiose pasaulio vietovėse: Arizonoje (JAV), Brazilijoje, Kinijoje, Graikijoje, Italijoje, Maroke, Nepale, Niujorke (JAV), Norvegijoje bei Pietų Afrikoje.„Revealing DIRT 5 – First Next-Gen Codemasters Game, Launching from October 2020 “ – Codemasters. Tarp galimų lenktyniavimo būdų yra:

 Ralio krosas
 Ledo lenktynės
 Off-road bekelės lenktynės (su bagiu)
 Super pikapų lenktynės stadione

Žaidime dinamiškai keičiasi oro sąlygos, taip pat ir metų laikai. Todėl, tarkim, norint dalyvauti ledo lenktynėse, teks sulaukti žiemos. Pristatyta ir galimybė matyti vaizdą per keturis padalintus ekranus, žaidžiant keturiems žaidėjams.„Dirt 5' will arrive in October“ – Engadget.

Pridėtas ir siužetas, kuriame žaidėjui tenka per čempionatus rungtis su kitu lenktynininku Bruno Durand, o karjeros eigoje asistuoja Alex “AJ” Janiček. Atsisakyta kinematografinės lenktynių pakartotinės peržiūros funkcijos, vietoj jos pristatytas „Donut Media“ vedamos tinklalaidės čempionatų aptarimas.

 Įvertinimas 
Pagal „Metacritic“ suvestinės duomenis, kritikai gana teigiamai atsiliepė apie PlayStation 5, Xbox One bei Xbox Series X konsolėms skirtas žaidimo versijas. Xbox One versija surinko 83/100 balus, iš 19-kos skirtingų apžvalgininkų.„DIRT 5 for Xbox One Reviews“ – Metacritic. Žaidimas buvo nominuotas „The Game Awards 2020“ apdovanojimui sportinių ir lenktyninių žaidimų kategorijoje.„Here’s The Game Awards 2020 Winners List With A Near-Total ‘Last Of Us’ Sweep“ – Forbes.

 Nuorodos 

 Oficiali svetainė

 Išnašos 

Kategorija:2020 kompiuteriniai žaidimai
Kategorija:Lenktynių simuliatoriai